เหรียญศานติมาลา

เหรียญศานติมาลา (The Santi Mala Medal) เป็นเหรียญสำหรับพระราชทานเป็นบำเหน็จความกล้าหาญ สำหรับพระราชทานแก่ ผู้ทำความดีความชอบในการต่อสู้ผู้รุกรานและยอมเสียสละทำการแก้ร้ายให้กลายเป็นดียังผลให้ประเทศไทยบรรลุถึงซึ่งสันติภาพ ธำรงไว้ซึ่งเอกราชและอธิปไตยราชกิจจานุเบกษา, พระราชบัญญัติเหรียญศานติมาลา พุทธศักราช ๒๔๘๙เล่ม ๒๔ ตอน ๖๓ วันที่ ๒๓ เมษายน ๒๔๘๙ ปัจจุบัน พ้นสมัยพระราชทานแล้วเหรียญศานติมาลา

ลักษณะเหรียญ
เป็นเหรียญรูปไข่ มี 2 ชนิด คือ ชนิดสามัญ เป็นเหรียญดีบุก และชนิดพิเศษ เป็นเหรียญเงิน

ชนิดสามัญ ด้านหน้ามีรูปไอราพต ด้านหลังจารึกเป็นอักษรไทยและอักษรโรมันว่า "นตฺถิ สนฺติ ปรํ สุขํ" "NATTHI SANTI PARAM SUKHAM" ห้อยกับแพรแถบสีแดงกว้าง 40 มิลลิเมตร ตรงกึ่งกลางของแพรแถบมีริ้วสีน้ำเงินกว้าง 4 มิลลิเมตร และมีริ้วสีขาว กว้างริ้วละ 2 มิลลิเมตร ประกอบ 2 ข้างริ้วสีน้ำเงิน 

ชนิดพิเศษ มีลักษณะเหมือนชนิดสามัญ แต่เป็นเหรียญเงิน และเหนือเหรียญขึ้นไปมีดาบตั้งทำด้วยเงินไขว้กันประกอบอยู่ด้วย

ผู้ออกแบบเหรียญคือ ศาสตราจารย์ ศิลป์ พีระศรี

 การพระราชทาน 
 สำหรับพระราชทาน ผู้ทำความดีความชอบในการต่อสู้ผู้รุกรานและยอมเสียสละทำการแก้ร้านให้กลายเป็นดียังผลให้ประเทศไทยบรรลุถึงซึ่งศานติภาพ ธำรงไว้ซึ่งเอกราชและอธิปไตย
 พระราชทานให้เป็นกรรมสิทธิ์ เมื่อผู้ได้รับพระราชทานวายชนม์ ให้ทายาทโดยธรรมรักษาไว้เป็นที่ระลึก
 ไม่มีประกาศนียบัตรกำกับ

การประดับ
 ประดับที่อกเสื้อเบื้องซ้าย สำหรับสตรีให้ผูกเป็นรูปแบบแมลงปอ ประดับเสื้อที่หน้าบ่าซ้าย

 อ้างอิง 

หมวดหมู่:เหรียญราชอิสริยาภรณ์ไทย